Δήμος Ν.Σμύρνης

1ο ΦΕΣΤΙΒΑΛ ΧΟΡΩΔΙΩΝ ΝΕΑΣ ΣΜΥΡΝΗΣ
2024-09-30 20:30 - 22:30 (Europe/Athens)
Η πρώτη μεγάλη χορωδιακή συνάντηση στη Νέα Σμύρνη πραγματοποιείται την Δευτέρα 30 Σεπτεμβρίου στο Άλσος.
Συμμετέχουν η Χορωδία του Ελληνικού Ερυθρού Σταυρού υπό την διεύθυνση της Αλεξάνδρας Μητσοπούλου, η Δημοτική Χορωδία Νέας Σμύρνης “Σμύρνα” υπό την διεύθυνση του μαέστρου Γεωργίου Ζιάκα, η Νεανική Χορωδία Λεοντείου Λυκείου υπό την διεύθυνση της Κατερίνας Βασιλικού και η Δημοτική Χορωδία Νεμέας υπό την διεύθυνση της Γεωργίας Γιαννακοπούλου.
Ώρα έναρξης 20:30
Είσοδος ελεύθερη

ΔΙΑΠΟΛΙΤΙΣΜΙΚΗ ΕΚΔΗΛΩΣΗ ΣΤΟ ΑΛΣΟΣ
2024-10-05 10:30 - 12:30
Μια διαφορετική εκδήλωση για την αποδοχή, την συνεργασία, την ισότιμη συνύπαρξη διοργανώνει το Σάββατο 5 Οκτωβρίου, η Κοινωνική Υπηρεσία του Δήμου Νέας Σμύρνης στο Άλσος.Στην εκδήλωση με τίτλο “Ελάτε να γνωριστούμε, να μοιραστούμε, να παίξουμε!” η οποία συνδιοργανώνεται με την Διεθνή Κοινωνική Υπηρεσία (Ελληνικός Κλάδος), θα συμμετέχουν γονείς και παιδιά που έχουν υιοθετηθεί από τρίτες χώρες καθώς και όσοι ενδιαφέρονται για την διαπολιτισμικότητα και την σημασία της στις σύγχρονες κοινωνίες.Οι συμμετέχοντες θα μοιραστούν εμπειρίες, θα διασκεδάσουν , θα παίξουν, θα χορέψουν και θα λάβουν μέρος σε παραδοσιακά δρώμενα.
Ώρα έναρξης: 10:30Είσοδος ελεύθερη

2ο PET DAY
2024-10-05 11:00 - 20:00 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece

ΠΑΡΑΜΥΘΙΑ ΓΙΑ ΜΙΚΡΟΥΣ ΚΑΙ ΜΕΓΑΛΟΥΣ
2024-10-05 18:30 - 20:30
“Η Μαμά πεταλούδα συναντά Το κάτι” είναι το βιβλίο της Δρ. Ειδικής Παιδαγωγικής και Ψυχολογίας Αδαμαντίας Ψαλλιδάκου που παρουσιάζεται το Σάββατο 5 Οκτωβρίου, ώρα 18:30 στη Δημοτική Βιβλιοθήκη (Αϊδινίου 28)Πρόκειται για σειρά παραμυθιών για μικρούς και μεγάλους για την οποία θα μιλήσουν ο Βασίλης Πανόπουλος, Δάσκαλος – Μουσικός, Δρ. Θεατρολογίας, η Σοφία Σουέρεφ, Δασκάλα Γενικής – Ειδικής Αγωγής MSc, και ο Γιώργος Μαύρος, Δημοσιογράφος – Ψυχοθεραπευτής.Η εκδήλωση επίσης περιλαμβάνει τραγούδι από την Μαργαρίτα Μπρεντάνου και τον Γιάννη Ψαλλιδάκο, αλλά και Βιωματικό Εργαστήρι με τον Ψυχολόγο – Χοροθεραπευτή Ανδρέα Κολίσογλου.Συντονίζει ο Αντιδήμαρχος Νεολαίας & Πρασίνου Κωστής Αναγνωστόπουλος.

ΕΚΔΗΛΩΣΗ ΓΙΑ ΤΗΝ ΠΑΓΚΟΣΜΙΑ ΗΜΕΡΑ ΨΥΧΙΚΗΣ ΥΓΕΙΑΣ
2024-10-10 18:30 - 20:30
Μια συζήτηση για την οικογένεια και το σχολείο με τίτλο “Πως να κρυφτείς απ’ τα παιδιά”, διοργανώνει στις 10 Οκτωβρίου η Τοπική Ομάδα Προαγωγής Ψυχικής Υγείας (Τ.Ο.Π.Ψ.Υ.) του Δήμου Νέας Σμύρνης με αφορμή την Παγκόσμια Ημέρα Ψυχικής Υγείας.
Για το θέμα θα συζητήσουν ο Ευάγγελος Κωνσταντίνου, Κοινωνικός Ψυχολόγος (MSc) – Ψυχοθεραπευτής, η Ανδριάννα Γαλαίου, Κοινωνική Λειτουργός και η Ελένη Ρηγούτσου, Κλινική Ψυχολόγος.
Τους καλεσμένους θα συντονίσει ο Γιώργος Ιωακειμίδης, Κοινωνικός Λειτουργός, Διευθυντής Κοινωνικής Υπηρεσίας του Δήμου Νέας Σμύρνης.
Η εκδήλωση θα πραγματοποιηθεί στην Αίθουσα Δημοτικού Συμβουλίου “Μπάμπης Μπεχλιβανίδης” (2ας Μάϊου 8, 3ος όροφος).

Ώρα έναρξης 18:30
Είσοδος ελεύθερη.

ΠΑΙΧΝΙΔΙΑ ΚΑΙ ΣΥΝΑΙΣΘΗΜΑΤΑ ΣΤΗΝ ΔΗΜΟΤΙΚΗ ΒΙΒΛΙΟΘΗΚΗ
2024-10-12 18:00 - 20:00
Το βιβλίο “Αυτό που αισθάνομαι” της Δραματοθεραπεύτριας Αριστέας Κοντραφούρη παρουσιάζεται το Σάββατο 12 Οκτωβρίου, ώρα 18:15 στη Δημοτική Βιβλιοθήκη (Αϊδινίου 28).
Το βιβλίο απευθύνεται σε παιδιά, γονείς, θεραπευτές και παιδαγωγούς και περιλαμβάνει προτάσεις παιγνιοθεραπείας για την διαχείριση των συναισιθημάτων. Θα ακολουθήσει συζήτηση με μικρούς και μεγάλους που θα είναι γεμάτη παιχνίδια και συναισθήματα.
Για το βιβλίο θα μιλήσουν ο Εικονογράφος Γιώργος Κομιώτης και ο Ψυχολόγος MSc Ιωάννης Πίμπας.
Την βραδιά θα “ντύσει” μουσικά με την κιθάρα της η Σοφία Τσιμαχίδου.

Ευρωπαϊκό Επιστημονικό Συνέδριο upPE-T
2024-10-17 09:30 - 16:00
Ο Δήμος Νέας Σμύρνης συμμετέχει στο Ευρωπαϊκό έργο Έρευνας και Καινοτομίας, upPE-T H2020 στοχεύοντας στην επαναχρησιμοποίηση πλαστικών προϊόντων και τη μετατροπή τους σε αποδομήσιμο βιοπλαστικό που θα χρησιμοποιείται για την παραγωγή συσκευασιών τροφίμων και ποτών, οι οποίες αποτελούν σχεδόν το 60% των συνολικών πλαστικών απορριμμάτων στην Ευρώπη.
Στο πλαίσιο αυτό ο Δήμος Νέας Σμύρνης διοργανώνει στις 17 Οκτωβρίου 2024, ώρα 9:30 – 14:30 στην Αίθουσα του Δημοτικού Συμβουλίου, Επιστημονικό Συνέδριο με θέμα “Βιοαποικοδόμηση πλαστικών: το επόμενο κεφάλαιο στην επαναχρησιμοποίηση μέσω ενζυματικής βιοκατάλυσης”
Την ίδια μέρα στην Κεντρική Πλατεία διοργανώνεται και OPEN INFO DAY για θέματα κυκλικής οικονομίας, ανακύκλωσης και επαναχρησιμοποίησης.
Δείτε την ατζέντα ΕΔΩ
Δήλωση Συμμετοχής: ΕΔΩ

Διαδικτυακή παρακολούθηση:
https://youtube.com/live/Amx9–j4VBA?feature=share YouTube Ελληνική Διερμηνεία
https://youtube.com/live/9os5R-ZCZRk?feature=share YouTube Αγγλική Διερμηνεία
https://www.facebook.com/events/1583203472269322/ Facebook Ζωντανός Ήχος

ΠΑΡΟΥΣΙΑΣΗ ΒΙΒΛΙΟΥ ΣΤΟΝ ΓΑΛΑΞΙΑ
2024-10-23 19:00 - 21:00
Το νέο της μυθιστόρημα με τίτλο “Το καφέ της οδού Σκουφά” (εκδόσεις Όταν) παρουσιάζει την Τετάρτη 23 Οκτωβρίου, ώρα 19:00 η εκπαιδευτική υπεύθυνη της Λέσχης Ανάγνωσης του Δήμου Νέας Σμύρνης Σοφία Παράσχου.
Για το βιβλίο θα μιλήσουν η φιλόλογος-συγγραφέας Καίτη Παπαδάκη και η φιλόλογος Πόπη Γιαννακού. Αποσπάσματα του βιβλίου θα διαβάσουν οι ηθοποιοί Γιώργος Γιαννούτσος και Μαρία Μπακέλα.
Η εκδήλωση θα πραγματοποιηθεί στον Δημοτικό Πολυχώρο “Γαλαξίας”.

ΑΙΜΟΔΟΣΙΑ ΣΤΗΝ ΑΓΙΑ ΦΩΤΕΙΝΗ
2024-11-03 10:00 - 13:30
Την 90η αιμοδοσία διοργανώνει η Ιερά Μητρόπολη Νέας Σμύρνης την Κυριακή 3 Νοεμβρίου, ώρα 10:00-13:30.
Η αιμοδοσία θα πραγματοποιηθεί στον Ιερό Ναό Αγίας Φωτεινής

ΤΟ ΧΡΟΝΙΚΟ ΕΝΟΣ ΔΥΣΛΕΚΤΙΚΟΥ
2024-11-08 19:00 - 21:00 | Δημοτική Βιβλιοθήκη, Νικομηδείας 7, Αθήνα, Νέα Σμύρνη, 17121, Ελλάδα
Το αυτοβιογραφικό και βραβευμένο βιβλίο του Γιάννη Πάσχου “Το χρονικό ενός δυσλεκτικού” (Εκδόσεις Περισπωμένη) παρουσιάζεται την Παρασκευή 8 Νοεμβρίου, ώρα 19:00 στη Δημοτική Βιβλιοθήκη
Πρόκειται για ένα έργο που σύμφωνα με τους κριτικούς είναι «μια αυτοβιογραφική αφήγηση λιτή όσο πρέπει, περιεκτική όσο πρέπει, εξομολογητική όσο πρέπει· τελικά ανάγνωσμα που το χαίρονται οι ενήλικες και θα το απολαύσουν οι έφηβοι»
Για το βιβλίο που έχει τιμηθεί με το Κρατικό Βραβείο 2023 και το Βραβείο Αναγνώστη 2023, ο συγγραφέας θα μιλήσει και θα συνομιλήσει με την μεταφράστρια – συγγραφέα Αλεξάνδρα Σαμοθράκη.

Ενίσχυση της ποιότητας ζωής (lifestyle) παιδιών και εφήβων προς την κατάκτηση της ευεξίας - wellbeing
2024-11-13 18:00 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
«ΑΚΑΔΗΜΙΑ ΓΟΝΕΩΝ»
ΔΗΜΟΥ ΝΕΑΣ ΣΜΥΡΝΗΣ

«Από το Α έως το Ω: μία Ακαδημία για Γονείς»
Ακαδημαϊκό έτος 2024 – 2025 (8ο έτος)

1η Συνάντηση
Τετάρτη 13 Νοεμβρίου 2024
Ώρα 18.15 – 20.00
στον πολιτιστικό χώρο του «ΓΑΛΑΞΙΑ» στην Κεντρική Πλατεία της Ν. Σμύρνης
«Ενίσχυση της ποιότητας ζωής (lifestyle)
παιδιών και εφήβων προς την
κατάκτηση της ευεξίας – wellbeing»

Άρτεμις Κ. Τσίτσικα

Αναπλ. Καθηγήτρια Παιδιατρικής-Εφηβικής Ιατρικής
Ιατρική Σχολή Εθνικού και Καποδιστριακού Πανεπιστημίου Αθηνών
Επιστ. Υπεύθυνος Μονάδας Εφηβικής Υγείας (Μ.Ε.Υ.)
Β΄ Παιδιατρική Κλινική ΕΚΠΑ – Νοσοκομείο Παίδων “Π. & Α. Κυριακού”
Διευθύντρια ΠΜΣ «Στρ. Αναπτυξιακής και Εφηβικής Υγείας»
Πρόεδρος Ελληνικής Εταιρείας Εφηβικής Ιατρικής (ΕΕΕΙ)/UNESCO LoI

Οι ενδιαφερόμενοι ΘΑ ΕΓΓΡΑΦΟΥΝ ΔΙΑΔΙΚΤΥΑΚΑ,
στον παρακάτω σύνδεσμο:
ΣΥΝΔΕΣΜΟΣ ΕΓΓΡΑΦΩΝ
https://forms.gle/C8ZhQidS8F2w94as7

Η συμμετοχή είναι δωρεάν και θα δοθούν βεβαιώσεις παρακολούθησης σε όσους συμμετέχοντες επιθυμούν. Πληροφορίες: Γραφείο Παιδείας του Δήμου Νέας Σμύρνης κ. Πρώια (τηλ: 213 2025831-40) και στην ιστοσελίδα του Δήμου Ν. Σμύρνης www.neasmyrni.gr (Εκπαίδευση – Δια Βίου Μάθηση – Ακαδημία Γονέων).
E-mail ΑΚΑΔΗΜΙΑΣ ΓΟΝΕΩΝ Δήμου Νέας Σμύρνης: ns.akadimiagoneon@gmail.com

ΕΘΕΛΟΝΤΙΚΗ ΑΙΜΟΔΟΣΙΑ
2024-11-19 16:00 - 20:00
Εθελοντική αιμοδοσία διοργανώνει η Σχολή Ανώτερης Επαγγελματικής Κατάρτισης (ΣΑΕΚ) Νέας Σμύρνης και ο Εμπορικός Σύλλογος Νέας Σμύρνης με την συνδρομή του Ελληνικού Ερυθρού Σταυρού.Η αιμοδοσία θα πραγματοποιηθεί την Τρίτη 19 Νοεμβρίου 2024 από τις 16:00 έως τις 20:00 στην αίθουσα πολλαπλών χρήσεων της ΣΑΕΚ (Μηδείας και Κύπρου 25).Στον ίδιο χώρο θα γίνει λήψη δείγματος σιέλου για εθελοντές δότες μυελού των οστών.

ΒΕΓΓΕΡΑ – ΕΡΓΑΣΤΗΡΙΟ ΑΠΟ ΤΟ Ε’ ΚΑΠΗ ΝΕΑΣ ΣΜΥΡΝΗΣ
2024-11-19 17:00 - 20:00
Μια διασκεδαστική βεγγέρα – εργαστήριο για την εξάσκηση των νοητικών τους δεξιοτήτων διοργανώνει η Ομάδα Λογοτεχνίας του Ε’ ΚΑΠΗ Νέας Σμύρνης την Τρίτη 19 Νοεμβρίου, ώρα 17:00. Η εκδήλωση θα πραγματοποιηθεί στον χώρο συναντήσεων του Ε’ ΚΑΠΗ ( Ελλησπόντου 65 και Ταταούλων )
Η μεθοδολογία βασίζεται στην ενεργοποίηση των φαιών κυττάρων του εγκεφάλου και τα μέλη των ΚΑΠΗ θα καταπιαστούν ομαδικά με έξυπνες ασκήσεις που εμπνεύστηκαν από το βιβλίο «οι Βεγγέρες μας» αλλά και με άλλες που σκέφτηκαν από κοινού η Ιωάννα Στεφανίδη και η Ευγενία Μανωλοπούλου.
Το εργαστήριο όπως και η αξιολόγηση θα είναι ομαδικά και την νικήτρια ομάδα περιμένουν δωράκια

ΟΜΙΛΙΑ ΓΙΑ ΤΟΝ ΕΛΛΗΝΙΚΟ ΕΜΦΥΛΙΟ ΣΤΟΝ "ΓΑΛΑΞΙΑ"
2024-11-22 19:30 - 21:30
Ομιλία με θέμα “Γιατί αξίζει να μαθαίνουμε Ιστορία; Η δεκαετία του ’40 και ο πόλεμος των ταυτοτήτων” είναι το θέμα της ομιλίας του Δρ Ραϋμόνδου Αλβανού, διδάσκοντα στο Ελληνικό Ανοικτό Πανεπιστήμιο την Παρασκευή 22 Νοεμβρίου, ώρα 19:30 στον Δημοτικό Πολυχώρο “Γαλαξίας”
Η ομιλία βασίζεται στις ξεναγήσεις που έκανε ο συγγραφέας στο Πάρκο Εθνικής Συμφιλίωσης στο Γράμμο και αποτυπώθηκαν στο βιβλίο του “Ο Ελληνικός εμφύλιος. Μνήμες σε πόλεμο και σύγχρονες πολιτικές ταυτότητες”.
Την εκδήλωση θα προλογίσει ο Αντιδήμαρχος Πρασίνου & Νεολαίας Νέας Σμύρνης, Κώστας Αναγνωστόπουλος

ΠΑΡΟΥΣΙΑΣΗ ΒΙΒΛΙΟΥ ΣΤΟΝ ΓΑΛΑΞΙΑ
2024-12-02 19:00 - 21:00
Το βιβλίο της Μαρίας Χατζηχριστοδούλου “Έρωτας όπως θάνατος – Μια νύχτα του Φεντερίκο Γκαρθία Λόρκα” (Εκδόσεις ΣΜΙΛΗ) παρουσιάζεται την Δευτέρα 2 Δεκεμβρίου, ώρα 19:00 στον Δημοτικό Πολυχώρο “Γαλαξίας”.
Για το βιβλίο θα μιλήσουν η φιλόλογος-ποιήτρια Ελένη Αράπη, η εκπαιδευτικός Νίνα Γεωργιάδου και η Δρ. Φιλολογίας Γιούλη Χρονοπούλου.
Την συζήτηση θα συντονίσει ο φιλόλογος-συγγραφέας Δημήτρης Χριστόπουλος.

ΕΡΑΝΟΣ ΑΓΑΠΗΣ ΑΠΟ ΤΗΝ ΙΕΡΑ ΜΗΤΡΟΠΟΛΗ ΝΕΑΣ ΣΜΥΡΝΗΣ
2024-12-08 08:00 - 2024-12-22 20:00
Με κεντρικό μήνυμα “Όλοι μαζί για τους συνανθρώπους μας” θα πραγματοποιηθεί από τις 8 έως και τις 22 Δεκεμβρίου ο καθιερωμένος Έρανος Αγάπης της Ιεράς Μητρόπολης Νέας Σμύρνης.

Τα ενοριακά συνεργεία εθελοντριών κυριών θα χτυπήσουν τις πόρτες των δημοτών τις συγκεκριμένες ημέρες προκειμένου να στηριχτεί το φιλανθρωπικό έργο της Μητρόπολης.

Σε μήνυμά του Μητροπολίτης Νέας Σμύρνης κ.κ. Συμεών αναφέρει: “Έχουμε την βεβαιότητα ότι όλοι σας κι εφέτος θα ανταποκριθείτε στο προσκλητήριο της τοπικής μας Εκκλησίας και θα ενισχύσετε απλόχερα, όπως κάθε χρόνο τον Έρανο Αγάπης”.

ΕΚΔΗΛΩΣΗ ΓΙΑ ΤΟ ΑΓΧΟΣ ΑΠΟ ΤΟ Ε’ ΚΑΠΗ
2024-12-10 17:00 - 19:00
«Το άγχος και η σημασία του στη ζωή μας» είναι το θέμα της εκδήλωσης – συζήτησης που διοργανώνει το Ε΄ΚΑΠΗ Νέας Σμύρνης την Τρίτη 10 Δεκεμβρίου 2024 ώρα 17.00
Γιατί μπροστά σε μια δύσκολη κατάσταση της καθημερινότητας μας αντιδρούμε με ένα αίσθημα δυσφορίας, ανησυχίας, φόβου ή τρόμου για το τι μέλλει γενέσθαι; Γιατί δυσκολευόμαστε να ελέγξουμε το άγχος μας;
Απαντήσεις σε αυτά ερωτήματα και πολλά ακόμα θα δώσει ο Αλέξανδρος Μοροχλιάδης Ψυχολόγος και υπαρξιακός συστημικός ψυχοθεραπευτής, ο οποίος θα κουβεντιάσει με τους παριστάμενους τον ρόλο που διαδραματίζει το stress στην υγεία και την καθημερινότητα.

Γνωρίζοντας την Κοινωνική και Πολιτιστική Συνταγογράφηση
2024-12-10 18:00 - 20:30
Η κοινωνική και πολιτιστική συνταγογράφηση είναι μία πρακτική διασύνδεσης και παραπομπής των πολιτών που επισκέπτονται έναν επαγγελματία υγείας ή πρόνοιας, σε κοινωνικές δραστηριότητες, ως συμπληρωματική μαζί με άλλες μεθόδους παρέμβασης. Μία δραστηριότητα πρόληψης ως πρακτική ενδυνάμωσης.
Οι δραστηριότητες αυτές προσφέρονται σε συνεργασία με την τοπική κοινότητα και μπορεί να είναι: πολιτιστικές δράσεις (ομάδες χορού, θεάτρου κ.λπ.), επίσκεψη χώρων πολιτισμού (μουσεία, εκθέσεις), άθληση, ομαδική μάθηση, κηπουρική, αλλά και κοινωνικές δράσεις, όπως εθελοντισμός, συμμετοχή σε επαγγελματικούς φορείς κ.ο.κ.
Η κοινωνική και πολιτιστική συνταγογράφηση υλοποιείται από τον Δήμο μας πιλοτικά σε συνεργασία με το Κέντρο Ερευνών Κοινωνικών και Ανθρωπιστικών Κρίσεων του Πανεπιστημίου Δυτικής Αττικής.

Η παρουσίαση – και η έως τώρα πορεία – του πιλοτικού αυτού προγράμματος θα πραγματοποιηθεί την Τρίτη 10 Δεκεμβρίου στις 6μμ, στην Αίθουσα Δημοτικού Συμβουλίου “Μπάμπης Μπεχλιβανίδης” – 2ας Μαΐου 8, 3ος όροφος, Πλατεία Νέας Σμύρνης

Παιδιά, έφηβοι και διαδίκτυο : δυνατότητες, προκλήσεις και ο ρόλος της οικογένειας
2024-12-11 18:00 - 20:30
«ΑΚΑΔΗΜΙΑ ΓΟΝΕΩΝ»
ΔΗΜΟΥ ΝΕΑΣ ΣΜΥΡΝΗΣ

«Από το Α έως το Ω: μία Ακαδημία για Γονείς»
Ακαδημαϊκό έτος 2024 – 2025 (8ο έτος)

2η Συνάντηση
Τετάρτη 11 Δεκεμβρίου 2024
«ΓΑΛΑΞΙΑ», ώρα 18:15
«Παιδιά, έφηβοι και διαδίκτυο :
δυνατότητες, προκλήσεις και
ο ρόλος της οικογένειας»

Γεώργιος Νάκος
Α/Α΄(ΥΓ) Δρ. Ψυχολόγος
Δίωξη Ηλεκτρονικού Εγκλήματος
ΠΜΣ «Στρ. Αναπτυξιακής και Εφηβικής Υγείας»

Η συμμετοχή είναι δωρεάν και θα δοθούν βεβαιώσεις παρακολούθησης σε όσους συμμετέχοντες επιθυμούν. Πληροφορίες: Γραφείο Παιδείας του Δήμου Νέας Σμύρνης κ. Πρώια (τηλ: 213 2025831-40) και στην ιστοσελίδα του Δήμου Ν. Σμύρνης www.neasmyrni.gr (Εκπαίδευση – Δια Βίου Μάθηση – Ακαδημία Γονέων).
E-mail ΑΚΑΔΗΜΙΑΣ ΓΟΝΕΩΝ Δήμου Νέας Σμύρνης: ns.akadimiagoneon@gmail.com

ΣΕΜΙΝΑΡΙΟ ΓΙΑ ΤΗΝ ΠΑΙΔΙΚΗ ΕΠΙΘΕΤΙΚΟΤΗΤΑ
2024-12-12 18:30 - 20:00
Σεμινάριο για γονείς παιδιών προσχολικής ηλικίας με θέμα “Παιδική επιθετικότητα στο χώρο του σχολείου. Κατανόηση, πρόληψη και αντιμετώπιση ενός εν εξελίξει φαινομένου” διοργανώνει το Κέντρο Πρόληψης ΗΛΙΟΣ την Πέμπτη 12 Δεκεμβρίου, 18:30-20:00, στον χώρο της Εθνικής Στέγης (Βάρνης 1).
Στην συνάντηση θα αναδειχτούν οι παράγοντες εκείνοι (ενδοψυχικοί,οικογενειακοί, σχολικοί, κοινωνικοί) που σχετίζονται με την εκδήλωση επιθετικότητας από την νηπιακή ηλικία. Επιπλέον οι συμμετέχοντες θα δουν πως διαμορφώνεται ένα πρότυπο κοινωνικής συμπεριφοράς στα μικρά παιδιά, με ποια συναισθήματα και καταστάσεις συνδέεται και πως προλαμβάνεται και
αντιμετωπίζεται το φαινόμενο.
Εισηγητής: Ευάγγελος Κωνσταντίνου, Κοινωνικός Ψυχολόγος (MSc),Ψυχαναλυτικός Ψυχοθεραπευτής.

Είσοδος ελεύθερη.

Αναζητώντας έναν πατέρα σήμερα...
2024-12-16 18:00 - 20:30
Από τον μπαμπά του Ιονέσκο και την τρυφερή του σχέση με το παιδί του, στον αδιάφορο πατέρα…. Από τον κουβαλητή, στον κακοποιητή…
Μέσα από την προβολή της ταινίας αυτής θα έχουμε την ευκαιρία να δούμε και να συζητήσουμε μετά, την κρίση της πατρικής λειτουργίας σήμερα.
Τη Δευτέρα 16 Δεκεμβρίου στις 6μμ στην (πάντα φιλόξενη) Εθνική Στέγη (Βάρνης 1, ΤΚ 17124, Νέα Σμύρνη).

Είσοδος ελεύθερη.

ΠΡΩΤΟΧΡΟΝΙΑΤΙΚΗ ΛΥΡΙΚΗ ΣΥΝΑΥΛΙΑ ΜΕ ΕΛΕΥΘΕΡΗ ΕΙΣΟΔΟ
2025-01-05 12:00 - 15:00
Συναυλία με τα Μουσικά Σύνολα και τις Χορωδίες του Δήμου Νέας Σμύρνης θα πραγματοποιηθεί την Κυριακή 5 Ιανουαρίου, ώρα 12:00 στο Αμφιθέατρο της Λεοντείου Σχολής (Σοφούλη 2) με ελεύθερη είσοδο.Στο λυρικό αυτό ταξίδι με την έναρξη της νέας χρονιάς θα συμμετέχουν οι Χορωδίες του Δήμου Νέας Σμύρνης “Ιωνικές Φωνές” και “Smyrna” υπό την διεύθυνση του μαέστρου Γεωργίου Ζιάκα.Επίσης, για πρώτη φορά στην Νέα Σμύρνη θα εμφανιστεί η Ορχήστρα Συμφωνιέτα Αθηνών με σολίστ την σοπράνο της Λυρικής Σκηνής Ήρα Ζέρβα. Στην συναυλία θα ακουστούν έργα κορυφαίων δημιουργών όπως Μπετόβεν, Στράους, Πουτσίνι, Γκόμιζ, Κένικοτ κ.α.Στο πιάνο θα συνοδεύει ο πιανίστας Αλέξανδρος Μακρής ενώ την μουσική διεύθυνση – συντονισμό της καλλιτεχνικής εκδήλωσης έχει αναλάβει ο μαέστρος Γεώργιος Αραβίδης.Την ημέρα της συναυλίας θα λειτουργεί δωρεάν πάρκινγκ εντός της Λεοντείου (είσοδος από οδό Βυζαντίου)

Παραβατικότητα ανηλίκων
2025-01-15 18:00 - 20:30 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
3η Συνάντηση
Τετάρτη 15 Ιανουαρίου 2025
«ΓΑΛΑΞΙΑ», ώρα 18:15
«Παραβατικότητα ανηλίκων»
Εύα Κογιαννάκη Νομικός Προϊσταμένη Τμήματος Επιμελητών Ανηλίκων Αθήνας ΠΜΣ «Στρ. Αναπτυξιακής και Εφηβικής Υγείας» ΔΣ Ελληνικής Εταιρείας Εφηβικής Ιατρικής (ΕΕΕΙ)
Συντονισμός-σχολιασμός:
Σπύρος Χαριτάτος Δικηγόρος, Δημοσιογράφος Διαμεσολαβητής Υπουργείου Δικαιοσύνης, Διαφάνειας και Ανθρωπίνων Δικαιωμάτων
Η συμμετοχή είναι δωρεάν και θα δοθούν βεβαιώσεις παρακολούθησης σε όσους συμμετέχοντες επιθυμούν. Πληροφορίες: Γραφείο Παιδείας του Δήμου Νέας Σμύρνης κ. Πρώια (τηλ: 213 2025831-40) και στην ιστοσελίδα του Δήμου Ν. Σμύρνης www.neasmyrni.gr (Εκπαίδευση – Δια Βίου Μάθηση – Ακαδημία Γονέων). E-mail ΑΚΑΔΗΜΙΑΣ ΓΟΝΕΩΝ Δήμου Νέας Σμύρνης: ns.akadimiagoneon@gmail.com

56η Τακτική Εθελοντική Αιμοδοσία
2025-01-25 10:00 - 2025-01-26 13:00 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
Ο Δήμος Νέας Σμύρνης σε συνεργασία με το Γενικό Νοσοκομείο Ασκληπιείο Βούλας , διοργανώνουν την 56η Τακτική Εθελοντική Αιμοδοσία για την ενίσχυση της Δημοτικής Δανειστικής Τράπεζας Αίματος.
Η αιμοδοσία θα πραγματοποιηθεί το Σάββατο 25 Ιανουαρίου 2025 και την Κυριακή 26 Ιανουαρίου 2025 , ώρες: 10.00-13.00, στον χώρο του Δημοτικού Πολυχώρου “ΓΑΛΑΞΙΑΣ” (Πλατεία Νέα Σμύρνης).
Για ραντεβού:
Τηλ. 2132025941 και στο e-mail : ygeia@neasmyrni.gr
Σημ.: Για να δώσει κάποιος αίμα θα πρέπει να έχει μαζί του την αστυνομική του ταυτότητα και να γνωρίζει τον ΑΜΚΑ του. Επίσης θα πρέπει να έχει κοιμηθεί καλά το προηγούμενο βράδυ και την ημέρα της αιμοδοσίας να έχει πάρει ένα ελαφρύ πρωινό. Όλοι οι αιμοδότες κατά την προσέλευσή τους στο χώρο θα πρέπει απαραιτήτως να φορούν μάσκα και να τηρούν τις προβλεπόμενες αποστάσεις. Το Προσωπικό της Αιμοδοσίας και οι υπάλληλοι του Δήμου, έχουν πάρει όλα τα απαραίτητα μέτρα για την ασφαλή διεξαγωγή της αιμοδοσίας

ΕΚΔΗΛΩΣΗ ΤΟΥ Ε’ ΚΑΠΗ ΓΙΑ ΤΗΝ ΠΑΛΑΙΣΤΙΝΗ
2025-01-28 17:00 - 20:00
Εκδήλωση με θέμα «Παλαιστίνη: Δεν υπάρχει ειρήνη χωρίς δικαιοσύνη για τον Παλαιστινιακό λαό» διοργανώνει η Ομάδα Λογοτεχνίας του Ε’ ΚΑΠΗ Νέας Σμύρνης (Ελλησπόντου 65 και Ταταούλων) Τρίτη 28 Ιανουαρίου στις 17:00
Την παρουσίαση θα κάνει η Ιωάννα Στεφανίδη Μώλου προκειμένου να αναδειχτούν η Λογοτεχνία και οι Τέχνες στην αιματοβαμμένη περιοχή που αυτήν την εποχή απλά δεν υπάρχουν λόγω της εμπόλεμης κατάστασης που έχει στοιχίσει τη ζωή σε χιλιάδες καλλιτέχνες και επιστήμονες και αθώους πολίτες.
Στην εκδήλωση επίσης θα διαβαστούν αποσπάσματα από το βιβλίο του Ρεφαάτ Αλαρίρ και θα δειχτούν έργα Παλαιστίνιων και Ελλήνων καλλιτεχνών για την Παλαιστίνη.

ΕΚΔΗΛΩΣΗ ΓΙΑ ΤΟΥΣ ΝΕΟΥΣ ΚΑΙ ΤΟ ΔΙΑΔΙΚΤΥΟ
2025-02-11 10:00 - 15:00
Με την συμμετοχή και της Ακαδημίας Γονέων του Δήμου Νέας Σμύρνης πραγματοποιείται την Τρίτη 11 Φεβρουαρίου η 15η Εκδήλωση Ψυχικής Υγείας & Συνεχιζόμενης Εκπαίδευσης για την ορθή χρήση τεχνολογιών από τα παιδιά και τους εφήβους.
Η εκδήλωση θα πραγματοποιηθεί στο Εθνικό Καποδιστριακό Πανεπιστήμιο (Κτίριο “Κωστής Παλαμάς”) και είναι υπό την αιγίδα του Υπουργείου Παιδείας Θρησκευμάτων & Αθλητισμού και της UNESCO.
Στην εκδήλωση επίσης θα συμμετέχουν η Ελληνική Εταιρεία Εφηβικής Ιατρικής, ο Επιστημονικός Οργανισμός “ΜΑΖΙ για την Εφηβική Υγεία” και η οργάνωση “ΘΑΛΠΟΣ – Ψυχική Υγεία” του Υπουργείου Υγείας.

Διερευνώντας το συναρπαστικό ταξίδι της σεξουαλικότητας
2025-02-12 18:00 - 20:00
«ΑΚΑΔΗΜΙΑ ΓΟΝΕΩΝ»
ΔΗΜΟΥ ΝΕΑΣ ΣΜΥΡΝΗΣ
«Από το Α έως το Ω: μία Ακαδημία για Γονείς»
Ακαδημαϊκό έτος 2024 – 2025 (8ο έτος)
4η Συνάντηση
Τετάρτη 12 Φεβρουαρίου 2025
«ΓΑΛΑΞΙΑΣ», ώρα 18:15
«Διερευνώντας το συναρπαστικό ταξίδι της σεξουαλικότητας : σύγχρονες αντιλήψεις και δεδομένα»
Επιμέλεια :
Άρτεμις Κ. Τσίτσικα
Αναπλ. Καθηγήτρια Παιδιατρικής-Εφηβικής Ιατρικής ΕΚΠΑ
Καθηγήτρια Af. UNESCO GHE – Παρίσι, Επιστ. Υπεύθυνος Μονάδας Εφηβικής Υγείας-Β΄ Παιδιατρική
Κλινική ΕΚΠΑ- Νοσ. Παίδων ¨Π. & Α. Κυριακού¨, Διευθύντρια ΠΜΣ «Στρ. Αναπτυξιακής και Εφηβικής
Υγείας», Πρόεδρος ΔΣ Ελληνικής Εταιρείας Εφηβικής Ιατρικής (ΕΕΕΙ)
Παρουσίαση:
Σωτηρία Νερατζή
Ψυχολόγος MSc
ΠΜΣ «Στρ. Αναπτυξιακής και Εφηβικής Υγείας»
Ιατρική Σχολή ΕΚΠΑ
Σταύρος Παπαγεωργόπουλος
Εκπαιδευτικός MSc
ΠΜΣ «Στρ. Αναπτυξιακής και Εφηβικής Υγείας»
Ιατρική Σχολή ΕΚΠΑ
Η συμμετοχή είναι δωρεάν και θα δοθούν βεβαιώσεις παρακολούθησης σε όσους συμμετέχοντες επιθυμούν.
Πληροφορίες: Γραφείο Παιδείας του Δήμου Νέας Σμύρνης κ. Πρώια (τηλ: 213 2025831-40) και στην ιστοσελίδα του
Δήμου Ν. Σμύρνης www.neasmyrni.gr (Εκπαίδευση – Δια Βίου Μάθηση – Ακαδημία Γονέων).
E-mail ΑΚΑΔΗΜΙΑΣ ΓΟΝΕΩΝ Δήμου Νέας Σμύρνης: ns.akadimiagoneon@gmail.com

ΕΚΔΗΛΩΣΗ ΓΙΑ ΤΗΝ ΕΦΗΒΙΚΗ ΕΠΙΘΕΤΙΚΟΤΗΤΑ
2025-02-13 18:00 - 20:00
«Εφηβική Επιθετικότητα, Πρόληψη και Αντιμετώπιση», είναι το θέμα της εκδήλωσης που διοργανώνει η Ευαγγελική Σχολή αύριο Πέμπτη 13 Φεβρουαρίου 2025, ώρα 18:00, στο Αμφιθέατρο του Σχολείου (Λέσβου 4)
Εισηγητής θα είναι ο Ευάγγελος Κωνσταντίνου, Κοινωνικός Ψυχολόγος, Επιστημονικός Υπεύθυνος του Κέντρου Πρόληψης Εξαρτήσεων “ΗΛΙΟΣ”, και θα παρέμβουν οι υπεύθυνοι καθηγητές – Σύμβουλοι Σχολικής Ζωής Αικατερίνη Ζάχου – Βαφειάδου, Δέσποινα Ζαμάνη και Σωτήρης Κόλλιας.
Τον συντονισμό θα έχει η Αικατερίνη Τσαχτσαρλή, φιλόλογος, Σύμβουλος Σχολικής Ζωής.
Είσοδος ελεύθερη

Διαδικτυακή εκδήλωση ΤΟΠΨΥ
2025-02-24 18:00 - 20:00
Καρκίνος και Απώλεια: Αγώνας που κερδίζεται

Σας προσκαλούμε στη διαδικτυακή ημερίδα της ΤΟΠΨΥ,
τη Δευτέρα 24 Φεβρουαρίου 2025, στις 6μ.μ.

Δηλώστε συμμετοχή στο topsy@neasmyrni.gr

Ζωντανά στο κανάλι του Δήμου Νέας Σμύρνης στο Youtube

5η ΣΥΝΑΝΤΗΣΗ ΛΕΣΧΗΣ ΑΝΑΓΝΩΣΗΣ
2025-03-06 17:30 - 20:00
Ενημερώνουμε τους ενδιαφερόμενους δημότες Νέας Σμύρνης ότι στην 5 η Συνάντηση της Λέσχης Ανάγνωσης του Δήμου Νέας Σμύρνης, την Πέμπτη 6 Μαρτίου 2025, θα παρευρίσκεται και η συγγραφέας Τίτσα Πιπίνου. Θα γίνει λοιπόν μια εκτενής αναφορά – διερεύνηση του συνολικού έργου της συγγραφέως, μαζί με την συνήθη ανάλυση συγγραφικού έργου που ακολουθούμε σε κάθε συνάντηση.
